डोंगरगढ़ के वार्ड नंबर 22 के उपचुनाव में 74.56 फीसदी मतदान
वार्ड नं. 22 उपचुनाव में पार्षद पद के लिए सोमवार को मतदान किया गया। यहां 74.56 प्रतिशत मतदान हुआ। 1364 मतदाताओं में 1017 लोगों ने अपने मतों का प्रयोग किया। इस वार्ड में कांग्रेस के राहुल ठाकुरराम यादव व भाजपा की चंपाबाई देवांगन के बीच सीधा मुकाबला है। सुबह 7 बजे मतदान प्रारंभ हो गया लेकिन ठंड की वजह से शुरुआती एक घंटे में मतदान को गति नहीं मिली। सुबह 8 से 11 बजे तक 31.52 प्रतिशत वोट पड़ा। दोपहर 2 बजे तक 47. 87 व मतदान समाप्ति के बाद 74.56 प्रतिशत वोट पड़ा। मतदान केन्द्र कंडरा पारा स्कूल को बनाया गया था जहां बूथ क्रं. 36 व 37 दो बूथ थे। 36 नं. बूथ में 76.72 व 37 में 72.10 प्रतिशत वोटिंग हुआ। वोट डालने में महिला व पुरुष दोनों का प्रतिशत लगभग समान रहा।
सुविधाएं भी थी फिर भी 347 लोगों ने नहीं डाले वोट
इस उपचुनाव में दोनों पार्टी ने अपनी पूरी ताकत लगा दी थी। एक ही वार्ड में चुनाव होने की वजह से दोनों पार्टी के कार्यकर्ता बड़ी संख्या में सुबह से शाम तक मतदान केंद्र के समीप ही जुटे रहे। मतदाताओं को घर से मतदान केंद्र तक लाने व ले जाने के लिए वाहनों की व्यवस्था प्रत्याशियों ने की थी। वाहनों की सुविधा होने के बावजूद भी 347 मतदाता वोट देने ही नहीं पहुंचे। इनमें लगभग 40 लोगों को छोड़ दिया जाए तो शेष मतदाता वार्ड में ही निवास करते है बावजूद इसके वोट देने नहीं पहुंचे।
दोनों पार्टी ने झोंकी ताकत
सुबह से मतदान केंद्र में दोनों उम्मीदवारों के अलावा कांग्रेस के शहर अध्यक्ष संजीव गोमास्ता, अमित जैन, कांग्रेस महासचिव संध्या देशपांडे, सविता दरगढ़, दोनों दल के पार्षद, एल्डरमेन भी अपने-अपने पार्टी के उम्मीदवारों के लिए वोट मांगते रहे। रिटर्निंग ऑफिसर सीएल मारकंडे, नायब तहसीलदार रेणुका रात्रे, डीएसपी अजीत यादव, प्रभारी टीआई डीसी पटेल, सीएमओ राजेंद्र पात्रे मौजूद रहे।
डोंगरगढ़। मतदान केंद्र के बाहर भीड़ व वोटरों को रिझाने का प्रयास चलता रहा।
bho_Deva hin_Deva hin_Deva hin_Deva hin_Deva bho_Deva hin_Deva